মার্কিন শুল্কে চাপে ব্য়সায়ীরা! সাহায্যে আনা হতে পারে বিশেষ প্যাকেজ!

ওয়েব ডেস্ক : মার্কিন শুল্কে (Tariff) লোকসানের মুখে ভারতের বাজার। এর ফলে একাধিক পণ্য ক্ষতির মুখে পড়তে চলেছে। ফলে এই পরিস্থিতি সামাল দিতে এবার নতুন প্য়াকেজে (Packages) নিয়ে চিন্তা ভাবনা শুরু করে দিয়েছে কেন্দ্রীয় সরকার। সূত্রের খবর, সেই প্যাকেজের সুবিধা পাবেন শুল্কের ধাক্কায় ক্ষতিগ্রস্ত হওয়া ব্যবসায়ীরা। এর আগে করোনার সময়েও এই ধরণের বিশেষ প্যাকেজ ঘোষণা করা হয়েছিল কেন্দ্রের তরফে।

জানা যাচ্ছে, ভারতের উপর আমেরিকার (America) চাপানো ৫০ শতাংশ শুল্কের (Tariff) কারণে দেশের একাধিক শহরে বস্ত্র উৎপাদন একপ্রকার বন্ধ হয়ে গিয়েছে। এ নিয়ে ফেডারেশন অফ ইন্ডিয়ান এক্সপোর্ট অর্গানাইজেশনের সভাপতি এসসি রালহান বলেছেন, শুল্কের কারণে তিরুপুর, নয়ডা ও সুরাটে একাধিক সংস্থা তাদের উৎপাদন বন্ধ করে দিয়েছে। কারণ ভারতের এই সংস্থাগুলি ভিয়েতনাম ও বাংদেশের মতো প্রতিযোগিদের থেকে অনেকটাই পিছিয়ে পড়েছে। সেই কারণেই ভারতের ব্যবসায়ীদের বাঁচাতে এবার নতুন প্য়াকেজ নিয়ে আসতে পারে কেন্দ্রীয় সরকার।

আরও খবর : ফের যান্ত্রিক ত্রুটি এয়ার ইন্ডিয়ার বিমানে

সূত্রের খবর, তবে শুধু বস্ত্র নয়, চর্মশিল্প, জুতো, কৃষিজাত পণ্য ও রাসায়নিক পণ্যের ব্যবসায়ীদের কথা ভেবেই এই নতুন প্য়াকেজ নিয়ে আসতে পারে সরকার। প্রশ্ন উঠছে এই প্যাকেজে কী বিশেষ ব্যবস্থা থাকতে পারে? জানা যাচ্ছে, এই প্যাকেজে ছোট ব্যবসায়ীদের জন্য ঋণের ব্যবস্থা করতে পারে কেন্দ্রীয় সরকার।

এর আগে কোভিডের সময় ভারতীয় ক্ষুদ্র ও মাঝারি ব্যসায়ীদের জন্য ২০ লক্ষ কোটি টাকার প্যাকেজ ঘোষণা করেছিল কেন্দ্র। শুল্কের ধাক্কা সামলাতে সেইরকমই প্যাকেজের পরিকল্পনা করেছে সরকার। অন্যদিকে, ভারতীয় পণ্য রপ্তানির জন্য বিকল্প বাজারের সন্ধান চালানো হচ্ছে। ব্রিটেন, জাপান, দক্ষিণ কোরিয়া, জার্মানি, ফ্রান্স, ইটালি, স্পেন, নেদারল্যান্ডসের মতো দেশে নিজেদের পণ্যের ভান্ডার তুলে ধরতে চাইছে বাণিজ্য মন্ত্রক। পাশাপাশি অন্যান্য বেশ কিছু দেশেও ভারতীয় পণ্যের বাজারকে তুলে ধরার চেষ্টা চালানো হচ্ছে বলে সূত্রের খবর।